**Kritériá hodnotenia a klasifikácie predmetu anglický jazyk**

 **bilingválna V.A trieda**

Predmetom hodnotenia žiaka na hodinách ANJ je jeho cieľová komunikačná úroveň v súlade platnými učebnými osnovami, vzdelávacími štandardami a požadovanou úrovňou ovládania ANJ A1, A2, B1, B2 a C1 podľa Spoločného európskeho referenčného rámca pre cudzie jazyky.

**Základné princípy:**

* Hodnotenie žiaka má viesť k čo najväčšej objektivite a vychádza z **Metodického pokynu č. 21/2011** na hodnotenie a klasifikáciu žiakov stredných škôl.
* Za hodnotenie vyučovacieho predmetu je zodpovedný učiteľ.
* Hodnotenie prebieha podľa kritérií, s ktorými je žiak oboznámený na začiatku školského roka na prvej vyučovacej hodine.
* Žiak je hodnotený známkami, súhrnné hodnotenie je vyjadrené známkou.
* Žiak je hodnotený v prvom a druhom polroku nezávisle.
* Žiak je z predmetu skúšaný ústne a písomne.
* Vyučujúci zapisuje známky do elektronickej knižky bezodkladne, min. aspoň raz za dva týždne.
* Žiak má dostať za polrok minimálne **5 známok** (1 za ústne a 4 za písomné prejavy) pri štvorhodinovej dotácii v 5. ročníku na hodinách ANJ, **2 známky** na hodinách AAA- anglickej literatúry, **3 známky** na hodinách KAJ pri dvojhodinovej dotácii a **4 známky** pri trojhodinovej dotácii v predmete ARL.
* Žiak je hodnotený a klasifikovaný za prácu počas celého klasifikačného obdobia. Jeho prospech nemôže zmeniť jedna “opravná odpoveď“ krátko pred uzavretím klasifikácie.
* Pri určovaní stupňa prospechu na konci klasifikačného obdobia sa hodnotí kvalita práce a učebné výsledky. Pritom sa prihliada na systematickosť žiaka v práci, na jeho prejavované osobné a sociálne kompetencie ako je zodpovednosť, snaha, iniciatíva, ochota a schopnosť spolupracovať, a to počas celého klasifikačného obdobia a v plnej miere sa rešpektujú jeho ľudské práva.
* Stupeň prospechu sa neurčuje na základe aritmetického priemeru známok získaných v danom klasifikačnom období. Prihliada sa na dôležitosť a váhu jednotlivých známok. (Metodický pokyn č.21/2011 na hodnotenie a klasifikáciu žiakov stredných škôl).
* Ak žiak vymešká **viac ako 25% odučených hodín** za klasifikačné obdobie, môže ho vyučujúci preskúšať z polročného učiva písomným testom alebo da návrh riaditeľovi školy na komisionálnu skúšku. Hodnotenie komisionálnej skúšky je konečné a je uvedené v bode č.4.

**1. Ústny prejav – ANJ, KAJ, AAA, ARL**

Formy skúšania ústneho prejavu sú ústna interakcia (dialóg s učiteľom, dialóg žiakov) a samostatný ústny prejav. Pri ústnom skúšaní je žiak hodnotený známkou podľa Metodického pokynu č.21/2011 na hodnotenie a klasifikáciu žiakov stredných škôl v súlade s požadovanou úrovňou ovládania ANJ podľa Spoločného európskeho referenčného rámca pre cudzie jazyky.

Pri ústnom prejave sa dôraz kladie na tieto aspekty:

* obsahová primeranosť
* plynulosť vyjadrovania
* jazyková správnosť
* štruktúra odpovede

Žiak je ústne skúšaný z jednotlivých prebratých tém priebežne, aspoň dvakrát za klasifikačné obdobie.

**2. Písomný prejav - ANJ, KAJ, AAA, ARL**

Formy skúšania písomného prejavu sú krátke kontrolné previerky (10-20 minút), kontrolné previerky na záver tematických celkov (40 minút), polročné testy (45 minút), školské slohové práce (45 minút) a domáce slohové práce.

2.1. Každá písomná previerka (**čiastková a z tematického celku**) z **ANJ** a **KAJ** má pre každú známku vopred stanovený počet bodov na základe percentuálneho výsledku. Hodnotenie je nasledovné:

Výborný 100 – 90 %

Chválitebný 89 – 80 %

Dobrý 79 – 65 %

Dostatočný 64 – 50 %

Nedostatočný 49 % a menej

Pri **polročnej previerke** alebo prípadne rozsiahlejšom učive je hodnotenie nasledovné:

Výborný 100 – 90 %

Chválitebný 89 – 75 %

Dobrý 74 – 55%

Dostatočný 54 – 35 %

Nedostatočný 34 % a menej

Percentuálny výsledok testu sa v prípade desatinných miest zaokrúhľuje na celé číslo.

2.2 Ak sa žiak nezúčastní testovania, môže mu učiteľ určiť náhradný test, resp. náhradnú formu preskúšania v náhradnom termíne.

2.3 Slohové práce školské a domáce sa hodnotia podľa pokynov na hodnotenie PFIČ MS.

Pri slohových prácach sa pozornosť zameriava na :

a) obsahovú primeranosť ( 5 bodov )

b) stavbu textu ( 5 bodov )

c) slovnú zásobu ( 5 bodov )

d) gramatiku ( 5 bodov )

Maximálne dosiahnuteľný počet bodov je 20.

Známkovanie:

Výborný 20 – 18

Chválitebný 17 – 15

Dobrý 14 – 12

Dostatočný 11 – 9

Nedostatočný 8 a menej

2.4. Každá písomná previerka (**čiastková a z tematického celku**) z predmetov **AAA** a **ARL** má pre každú známku vopred stanovený počet bodov na základe percentuálneho výsledku. Hodnotenie je nasledovné:

Výborný 100 – 90 %

Chválitebný 89 – 75 %

Dobrý 74 – 55%

Dostatočný 54 – 35 %

Nedostatočný 34 % a menej

Percentuálny výsledok testu sa v prípade desatinných miest zaokrúhľuje na celé číslo.

**3. Kritéria hodnotenia a klasifikácie:**

 Pri polročnom hodnotení a na konci roka výsledná známka bude vypočítaná podľa tabuľky:

V 5. ročníku v predmete ANJ:

|  |  |
| --- | --- |
| **DRUH SKÚŠKY** | **VÁHA ZNÁMKY** |
| Povinné písomky z tematického celku a polročné previerky | 2x2x |
| Školská úloha | 2x |
| Ústna odpoveď | 1x |
| Ostatné aktivity | 0,75x |

Ak žiak nesplní podmienky hodnotenia do štvrťročnej, resp. do tri-štvrťročnej klasifikačnej porady, je prostredníctvom EŽK informovaný zákonný zástupca alebo plnoletý žiak o možnom komisionálnom skúšaní na konci polroka.

Žiak bude klasifikovaný, ak splní nasledovné **podmienky klasifikácie:**

* absolvovať minimálne jednu ústnu odpoveď
* napísať všetky testy z tematických celkov
* napísať povinný počet slohových prác (domácich a školských) v príslušnom polroku

**4. Komisionálne skúšky**

Komisionálna skúška z anglického jazyka sa realizuje v súlade so školským zákonom č.245/2008 Z.z. o výchove a vzdelávaní. Skúška pozostáva z písomnej časti a ústnej časti.

4.1. Písomná časť komisionálnej skúšky predstavuje písomný test, pričom hodnotenie písomnej časti (Zp) je nasledovné:

Výborný 100 - 90%

Chválitebný 89 – 75%

Dobrý 74 – 55%

Dostatočný 54 – 35%

Nedostatočný 34 – 0%

4.2. Ústna časť pozostáva z troch otázok z učiva (zvyčajne tematické okruhy) za dané klasifikačné obdobie a žiak má na prípravu 20 minút.

Pri ústnej časti komisionálnej skúšky sa pozornosť zameriava na:

a) obsahovú primeranosť (5 bodov)

b) gramatickú správnosť (5 bodov)

c) slovnú zásobu (5 bodov)

d) plynulosť a výslovnosť vyjadrovania (5 bodov)

Maximálny počet dosiahnutých bodov je 20.

Výborný 20 – 18

Chválitebný 17 – 15

Dobrý 14 – 12

Dostatočný 11 – 9

Nedostatočný 8 a menej

Každá otázka sa hodnotí samostatne známkou (z1,z2, z3). Výsledná známka z ústnej časti (Zú) sa vypočítava podľa vzorca:

**HODNOTENIE ÚSTNEJ ČASTI:**

 **z1 + z2 + z3**

**Zú = \_\_\_\_\_\_\_\_\_\_\_\_\_**

 **3**

Výsledná známka komisionálnej skúšky (Z) sa vypočíta z dvoch známok: z písomnej časti (Zp) a ústnej časti (Zú) skúšky podľa vzorca:

**VÝSLEDNÁ ZNÁMKA Z ANJ a AAA** (vážený priemer):

 **6.Zp + 4.Zú**

**Z =\_\_\_\_\_\_\_\_\_\_\_\_\_\_\_**

 **10**

**VÝSLEDNÁ ZNÁMKA Z KAJ a ARL** (vážený priemer):

 **6.Zú + 4.Zp**

**Z = \_\_\_\_\_\_\_\_\_\_\_\_\_\_**

 **10**

**5. Žiak má právo:**

* na opravu neúspešného testu na základe zváženia vyučujúceho
* byť informovaný o každej známke hneď po ústnej odpovedi, po oprave testu a o záverečnom hodnotení v jednotlivých polrokoch, a to ústne alebo zápisom do EŽK
* na písanie náhradného testu (v prípade absencie) v čase určenom vyučujúcim

**6. Žiakovou povinnosťou je:**

* v prípade absencie je žiak povinný oboznámiť sa s preberaným učivom a doučiť sa ho do časového limitu určeného vyučujúcim
* nahradiť si stanovený počet testov v náhradnom termíne
* mať pred záverom klasifikačného obdobia (do **10. 1.** v 1.polroku a **10. 6.** v 2. polroku) splnené všetky podmienky na uzatvorenie klasifikácie. Po tomto termíne učiteľ nie je povinný žiaka ústne vyskúšať, ale preskúša žiaka z polročného učiva písomným testom alebo dá návrh riaditeľovi školy na komisionálnu skúšku. Hodnotenie komisionálnej skúšky je konečné.

**7. Informácia pre žiakov, zákonných zástupcov a učiteľov**

Výsledná známka nie je priemerom čiastkových známok, je hodnotením práce za celý polrok a nemožno ju zmeniť jediným skúšaním v závere klasifikačného obdobia (menej ako týždeň pred uzatvorením klasifikácie).

**DOPLNOK 1**

**Hodnotenie žiakov počas dištančného vzdelávania a v adaptačnom období pri prechode na prezenčnú formu výučby**

1. Žiaci budú online ústne skúšaní (ak to situácia dovolí) a váha známky bude 1.

2. Pri trvaní mimoriadnej situácie jeden mesiac a viac žiaci odovzdajú minimálne 3 dištančné výstupy na základe požiadaviek vyučujúceho (t.j. test, slohová práca, prezentácia). Ich váha bude 2.

3. Pri neodovzdaní dištančnej úlohy vrátane čiastkovej do termínu stanoveného vyučujúcim žiak bude hodnotený známkou nedostatočný.

4. Ak žiak nebude môcť z jemu vopred známych dôvodov splniť dištančnú úlohu v stanovenom termíne je jeho povinnosťou v predstihu informovať vyučujúceho a dohodnúť sa na náhradnom termíne. V opačnom prípade to bude vyučujúci považovať za nesplnenie úlohy a žiak bude hodnotený známkou nedostatočný.

5. Ak žiak nesplní viac ako 60% dištančných úloh, môže mu dať vyučujúci návrh na komisionálne preskúšanie.

6. Po obnovení vyučovania v školách sa písomné a ústne skúšanie nerealizuje najmenej jeden týždeň od nástupu žiakov do školy,  prípadne po vzájomnej dohode učiteľa a žiakov.

**Doplnok 1 bol prerokovaný a schválený na zasadnutí PK dňa 26. 8. 2021.**